РЕШЕНИЕ НА СЪВЕТА
от 1 януари 2007 година
относно реда, по който ще се изпълнява мандатът на председателството на Съвета
(2007/5/ЕО, Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 203, втора алинея от него,
като взе предвид Договора за създаване на Европейската общност за атомна енергия, и по-специално член 116, втора алинея от него,
като взе предвид Договора за Европейския съюз, и по-специално член 28, параграф 1 и член 41, параграф 1 от него,
като има предвид, че:
(1)
С Решение 2005/902/ЕО, Евратом (1) Съветът установи в какъв ред държавите-членки на Европейския съюз изпълняват мандата на председателството на Съвета към датата 1 януари 2006 г.
(2)
Европейският съюз се разширява на 1 януари 2007 г. с включването на две нови държави-членки.
(3)
Поради това следва да се предвиди редът, по който ще се изпълнява мандатът на председателството на Съвета, като се включат новите държави-членки и се приеме ново решение, което да замени Решение 2005/902/ЕО, Евратом,
РЕШИ:
Член 1
1. Редът, по който държавите-членки ще поемат председателството на Съвета от 1 януари 2007 г., е посочен в приложението.
2. Съветът, гласувайки единодушно предложението на съответните държави-членки, може да реши дадена държава-членка да поеме председателството за срок, различен от този, установен в приложението.
Член 2
Настоящото решение влиза в сила на 1 януари 2007 г.
Решение 2005/902/ЕО, Евратом на Съвета се отменя.
Член 3
Настоящото решение се публикува в Официален вестник на Европейския съюз.
Съставено в Брюксел на 1 януари 2007 година.